**Santo Estevo de Casteláns** é unha parroquia que se localiza no oeste do concello de Covelo na comarca da Paradanta. Segundo o padrón municipal de 2004 tiña 230 habitantes (116 homes e 114 mulleres), distribuídos en 3 entidades de poboación, o que supón unha diminución en relación ao ano 1999 cando tiña 288 habitantes. Segundo o IGE, no 2014 a súa poboación descendera ata os 176 habitantes, sendo 94 homes e 82 mulleres.

Información
-----------

A parroquia de Casteláns atópase no límite do concello de Covelo co de Mondariz e ten unha extensión de 7,5 quilómetros cadrados. Cunha gran probabilidade Casteláns foi na antigüidade un lugar onde habitaron escribáns e persoas de leis. En varias casas grandes da parroquia consérvanse aínda escudos heráldicos que posúen un grande interese.

As súas terras son fértiles por mor dunha menor altitude e recollen un viño afrutado e saboroso. Tamén o año e o cocido son dous pratos propios do lugar.

No barrio de Lourido emítense unhas augas sulfurosas que teñen fama en todo o concello e que sandan unha morea de enfermidades.

Patrimonio
----------

Consérvanse restos dunha igrexa románica de finais do século XII, do que foi mosteiro de Santo Estevo de Casteláns, de monxas beneditinas. O único que resta desta construción é a súa ábsida, de cuarto de esfera sobre nervios procedentes de columnas pequerrechas. Nos vans da ábsida, áchanse pequenas xanelas de arquivolta semicircular apoiada en columnas por dentro e por fóra. Tamén posúe canzorros e os arcos interiores dalgunha fiestra son de ferradura. Estes restos poden visitarse en Mondariz-Balneario, onde foron trasladados a principios do século XX e na capela de San Roque da cidade de Pontevedra.

Galería de imaxes
-----------------

* Restos da igrexa de Santo Estevo de Casteláns, hoxe nos xardíns do balneario de Mondariz.Restos da igrexa de Santo Estevo de Casteláns, hoxe nos xardíns do balneario de Mondariz.
* Arco do Mosteiro de Santo Estevo de Casteláns.Arco do Mosteiro de Santo Estevo de Casteláns.
* Ruínas da igrexa.Ruínas da igrexa.
* Basa nos pés da ábsida.Basa nos pés da ábsida.

Lugares e parroquias
--------------------

### Lugares de Casteláns

| Lugares da parroquia de Casteláns no concello de Covelo (Pontevedra) |  |
| --- | --- |
| A Arroteña | As Barreiriñas | Campelo | A Cancela Grande | A Carrexa | As Casanianas | Casteláns | O Ceo | A Costa | O Coto | A Doadiña | A Fonte |  Lourido | A Pena | As Pereiras | O Pío | A Sequeira |  Sobreira |

### Parroquias de Covelo

| Galicia | Provincia de Pontevedra | Parroquias de Covelo |  |
| --- | --- |
| Barcia de Mera (San Martiño) | Campo (Santa María) | Casteláns (Santo Estevo) | Covelo (Santa Mariña) | Fofe (San Miguel) | Godóns (Santa María) | A Graña (San Bernabeu) | A Lamosa (San Bartolomeu) | Maceira (San Salvador) | Paraños (Santa María) | O Piñeiro (San Xoán) | Prado (San Salvador) | Prado de Canda (Santiago) | Santiago de Covelo (Santiago) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  Concello de Covelo. "Casteláns". Consultado o 03-09-2015.

Véxase tamén
------------

### Outros artigos

* Lugares de Covelo

Referencias
-----------

### Ligazóns externas

* Casteláns na web do concello de Covelo

|  |  |
| --- | --- |
| Control de autoridades | 
* Wd: Q12385647
* código INE: 36013030000

 |